Üks minust mitte kaugel istuv naisterahvas oli enamiku lennureisist süvenenud mingisse klantspiltidega seltskonnaajakirja. Imestasin. Kuidas küll! Akna taga on selline tunnetust õhku ahmima panev vaatepilt, aga tema uurib  kes kellega käib ja kes keda musitab. Aga ehk ongi kellelegi selline reis vaid kõrvaltvaatajana kerge pilguheit muu maailma tegemistele ja olemistele. Kellelegi jälle on oluline sulanduda oma olemusega sellesse võõrasse maailma. Tunda nii nagu nemad tunnevad. Mõelda nii nagu nemad mõtlevad.